Wayne Osmond

Melvin Wayne Osmond (Ogden (Utah), 28 augustus 1951 - Salt Lake City, 1 jannewaris 2025) wie in Amerikaanske popsjonger. Hy wie de op ien nei âldste fan de oarspronklike sjongers fan The Osmond Brothers en de op trije nei âldste fan de njoggen Osmond-bern.

 Karriêre 
Fan 1958 ôf begûnen Wayne en trije fan syn bruorren (Alan, Merrill en Jay) te sjongen as in barbershop koar. Yn de jierren 60, doe't se yn Disneyland spilen en geregeld yn The Andy Williams Show (in show op'e amerikaanske telefyzje) optreden. Yn Sweden brutsen se troch doe't se mei de populêre sjonger Lars Lönndahl wurken. Sân seizoenen lang wiene de bruorren úteinlik te gast by The Andy Williams Show. De jongere broer Donny wie ûnderwilens oan it fjouwertal tafoege. Yn Nederlân kaam it grutte sukses yn 1972 mei "Crazy Horses" nei in optreden fan de groep yn it televyzje programma Eén van de Acht fan Mies Bouwman en kaam krekt as de opfolger "Down by the Lazy River" op nûmer 1 fan de hitparade. The Osmond Brothers hawwe jierren yn harren eigen teäter yn Branson, Missouri, optreden. Yn 2006 giene Wayne, Merrill, Jay en Jimmy opnij toeren. Yn 2012, krekt foar de start fan in nije UK-toer, krige Wayne in beroerte en moast er it optreden farwol sizze.

 Priveelibben 
Wayne Osmond waard yn Ogden (Utah) as de op trije nei âldste fan de úteinlik njoggen Osmond-bern. Op 13 desimber 1974 troude Wayne mei Kathlyn White, in eardere Miss Davis County Fair en Miss Utah fan 1974. Se krigen fiif bern, trije dochters en twa soannen. Yn de jierren 1990 ferhuze Osmond nei Branson (Missouri). Yn 1997 waard by him in harsentumor konstatearre dy't mei sukses behannele waard, mar ta skea gie fan syn gehoar; de behanneling skansearre syn slakkehûs, wêrtroch't Osmond hast dôf waard. In beroerte yn 2012 soarge derfoar dat hy net mear op optrede koe. Hy hie in fleanbrevet, en bleau fleantugen bestjoeren oant mobiliteitsproblemen him hjirfan wjerholden tsjin ’e ein fan syn libben. Wayne Osmond ferstoar op 1 jannewaris 2025, yn 'e âldens fan 73 jier, oan de gefolgen fan in beroerte.

 Diskografy 
Studio-albums
 Album  Utbrocht op  Band  Single(s) The Wonderful Worldof The Osmond Brothers oktober 1968The Osmond Brothers I've Got Lovin' on My Mind,Clouds (Both Sides Now),Groove with What You've Got,Make the Music FlowHello! The Osmond Brothers septimber 1970 Chitchana Koibito,Young Love Swing,Movin' Along,ChanceOsmonds14 novimber 1970One Bad Apple,Sweet and InnocentHomemade juny 1971 Double LovinPhase IIIjannewaris 1972 Yo-Yo,Down by the Lazy RiverCrazy Horsesoktober 1972Hold Her Tight,Crazy Horses|-
|The Plan|30 juny 1973
|Goin' Home,Let Me In,Movie Man|-
|Love Me for a Reason|2 novimber 1972
|Love Me for a Reason,Having A Party'|-
| The Proud One| 30 augustus 1975
| The Proud One,I'm Still Gonna Need You|-
| Brainstorm| 1976
| I Can't Live a Dream,Back on the Road Again|-
| Steppin' Out| 1979
| Emily,You're Mine',Steppin' Out|-
| The Osmond Brothers| 1982
| I Think About Your Lovin' ,It's Like Falling in Love (Over and Over),Never Ending Song of Love|-
| One Way Rider| 1984
| She's Ready for Someone to Love Her,Where Does an Angel Go When She Cries,One Way Rider,If Every Man Had a Woman Like You''

Kategory:Amerikaansk sjonger
Kategory:Amerikaansk muzikant
Kategory:Amerikaansk popartyst
Kategory:Persoan berne yn 1951
Kategory:Persoan stoarn yn 2025